אפקט אלייזה

אפקט אליזה הוא מונח מתחום מדעי המחשב, המתאר את הנטייה הלא מודעת להניח שהתנהגותו של מחשב מקבילה להתנהגות אנושית.

אפקט זה מתייחס לנטייה האנושית למרצף של סמלים, בייחוד מילים, שחוברו יחד על ידי מחשבים.
דוגמה טובה לכך, שניתנה על ידי דאגלס הופשטטר, היא כאשר כספומט מציג את המילה "תודה" לאחר ביצוע פעולה על ידי המשתמש. 
הצופה המקרי עלול לייחס למכשיר רגש תודה, למרות שהמכשיר רק מראה על גבי המסך תוכן שהוזן מראש.

מקור
מקור השם הוא תוכנה אינטראקטיבית המדמה טיפול פסיכותרפי שנקראה אלייזה, שפותחה על ידי חוקר MIT בשם ג'וזף וייצנבאום. תוכנה זו נועדה לחקות את עיקרון הלקוח במרכז, המקובל בחלק ממקצועות הרפואה, בעיקר על ידי שינוי הנוסח של המשפטים הנאמרים על ידי ה"מטופל".

אדם: החבר שלי גרם לי לבוא לכאן.
אלייזה: החבר שלך גרם לך לבוא לכאן?
אדם: הוא אומר שאני מדוכאת רוב הזמן.
אלייזה: צר לי לשמוע שאת מדוכאת.
אדם: זה נכון. אני עצובה.
אלייזה: את חושבת שלהגיע לכאן יגרום לך לא להיות עצובה?

למרות שאלייזה עוצבה כדי ליצור "שיחה אנושית טבעית" עם מחשב, היא הצליחה לגרום לתגובות רגשיות מהמשתמשים. 
כתוצאה מתצפית חוקרים גילו שמשתמשים הניחו בצורה לא מודעת ששאלותיה של אלזה מצביעות על עניין בנושאי השיחה ומעורבות רגשית מצידה, למרות שידעו שאינה מחקה רגש.

הערות שוליים

בינה מלאכותית